
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	7 mai 2015

	Nr.
	4c-7/530 


R A P O R T

asupra proiectului de Lege pentru modificarea art.158 alin.(1) din Legea nr.263/2010 privind sistemul unitar de pensii publice

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 512/2014 din 2 decembrie 2014, cu dezbaterea pe fond, în procedură obişnuită, a proiectului de Lege pentru modificarea art.158 alin. (1) din Legea nr.263/2010 privind sistemul unitar de pensii publice.
La întocmirea prezentului raport, Comisia a avut în vedere:

· avizul negativ al Consiliului Legislativ (nr. 298/24.03.2014)

· avizul favorabil al Consiliului Economic şi Social (nr. 616/06.03.2014)

· avizul favorabil al Comisiei pentru buget, finanţe şi bănci (nr. 4c-2/599/01.04.2015)

· avizul favorabil al Comisiei juridice, de disciplină şi imunităţi (nr. 4c-11/1153/09.12.2014)

· avizul favorabil al Comisiei pentru drepturile omului, culte şi problemele minorităţilor naţionale (nr. 4c-5/666/11.12.2014)

· avizul favorabil al Comisiei pentru egalitatea de şanse pentru femei şi bărbaţi (nr. 4c-17/220/10.12.2014)
· punctul de vedere al Guvernului prezentat în cadrul discuţiilor
Proiectul de lege are ca obiect de reglementare modificarea art.158 alin.(1) din Legea nr.263/2010 privind sistemul unitar de pensii publice, în sensul ca perioadele de vechime în muncă realizate în grupa I de muncă, mai mici de 6 ani, precum şi perioadele de vechime în muncă realizate în grupa a II-a de muncă, până la data de 1 aprilie 2001, să constituie stagiu de cotizare în condiţii deosebite, în vederea reducerii vârstelor de pensionare.
Comisia propune Plenului Camerei Deputaţilor adoptarea proiectului de lege în forma prezentată, pentru aplicarea corectă a principiului reducerii vârstei de pensionare pentru condiţii grele de muncă.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 5 mai 2015 au participat, în conformitate cu prevederile art.55 din Regulamentul Camerei Deputaţilor, republicat:

· d-na Rovana Plumb – ministru, Ministerul Muncii, Familiei, Protecţiei Sociale şi Persoanelor Vârstnice
· d-na Ileana Ciutan – preşedinte, Casa Naţională de Pensii Publice
· d-na Daniela Ciobotaru – director, Casa Naţională de Pensii Publice
· d-na Tatiana Nicolau – şef serviciu, Casa Naţională de Pensii Publice
· d-l Petru Dandea – vicepreşedinte Confederaţia Naţională Sindicală „Cartel Alfa”
· d-l Adrian Anghelescu – preşedinte Asociaţia 226
· d-l Gheorghe Ipate – vicepreşedinte,  Asociaţia 226 - filiala Galaţi

· d-l Dumitru Plugaru – Asociaţia 226, filiala Galaţi
· d-l Ion Hortopan – preşedinte Liga pensionarilor minieri din Valea Jiului
· d-l Barboane Crăciunescu – prim-vicepreşedinte Liga pensionarilor minieri din Valea Jiului
· d-l Ion Lascu – pensionar CFR.

La lucrările comisiei au fost prezenţi 23 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (4 voturi împotrivă şi 2 abţineri).

Proiectul de lege a fost adoptat de Senat în şedinţa din 24 noiembrie 2014.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma finalizării dezbaterilor, Comisia propune plenului Camerei Deputaţilor adoptarea proiectului de lege în forma prezentată de Senat.
PREŞEDINTE,




SECRETAR,
        

Adrian Solomon




Mihăiţă Găină
Întocmit,

Consilier parlamentar Elena Anghel

